Aalborgs Stifts Adresseavis, 1824-11-29
Udlandet. Spanien. Vel melde Privatbreve fra Madrid, at Kongen for at afværge Franskmændenes Bortreise, vil anerkjende de af Dauphinen afsluttede Capitulationer, og at der skal være udgaaet befaling til at suspendere Militaircommissionernes Dom, og Bladet Aristarque siger, at den franske Overgeneral vil udsætte Afreisen en Snees Dage, for at oppebie Svar fra Pariserhoffet paa det spanske Brev; men Etoile paastaaer, at bemeldte Blad er falsk underrettet, og at Afmarschen ikke betingelsesviis, men bestemt vil tage sin Begyndelse den 1ste December, da denne Forholdsregel er en Følge af en i god Forstaaelse mellem Frankerig og Spanien afsluttet Overeenskomst; og ikke Recrimination og Fjendtlighed. At det er Alvor med de Franskes Afreise, bevises desuden bedst af de Foranstaltninger, Man giør, i det Man nemlig allerede holder Auction over de for Garnisonen bestemte Havre, og andre Kornforraad, og har reqvireret Heste til at transportere Bagagen. Man vil saaledes bestemt vide, at Hospitalerne skulde den 6te November rømme Hovedstaden, efter dem Cavalleriet, dernæst Jnfanteriet og endelig Schweitzerne, saa at mellem den 15de og 20de December skulde Hovedqvarteret have forladt Madrid. Vanskeligt vil det ellers, som the Times bemærker, blive for Franskmændene, saaledes midt om Vinteren at komme over Pyrenæerne. Man reguer, at omtrent 8000 af Toledos og Madrids Jndvaanere ville drage bort med den franske Armee. J Fyrstendømmet Catalonien har Rygtet om den franske Armees Bortreise i Forening med de Forfølgelser, som de Liberale ere underkastede, havt den Virkning, at over 30000 Catalonier have begivet sig til Hovedstaden, Barcellona. Ved en Tælling, som nylig er foretaget i denne Stad, har det viist sig, at det sædvanlige Folkeantal 160000 er steget til 219000. - Det kommer nu an paa, om Trappisten, der tilligemed Bessieres og Merino bestandig opholder sig hos Kongen i Escurial, kan holde, hvad han skal have lovet, nemlig, at han nok efter de Franskes Afmarsch skal holde Roligheden vedlige, naar Man kun vil lade ham bære sig at paa sin Maade. Kongen med Familie opholdt sig endnu den 11te d. M.i Escurial. Prinds Max af Sachsen afreiste den 3die November med sin Datter, Prindsesse Amalie fra Florenz til Madrid og passerede Valence den 12te; men, som Man siger, skal han kun komme til Valladolid, og ikke til Escurial eller Madrid. Tvertimod de med de franske Generaler afsluttede Capitulationer (som Man altsaa ikke er saa nøieregnende med) har Kongen ved et Decret i Anledning af de mange Klager, der indløbe over de forhenværende revolutionaire Officerer, befalet, at alle til Rytterie, eller Artillerietjeneste brugelige Heste, der have hørt til de constit. Armeer, skulle med deres Tøi fratages bemeldte Officerer, hvorfra dog undtages dem, der vare bekjendte som formuende og vare retmæssige Eiere af Hestene. Mod det nyeste Decret angaaende Frimurerne har Raadet af Castilien gjort Forestillinger. Jmidlertid bleve blot i 2 Dage 31 formuende Personer arresterede i Madrid som Frimurere. Politieintendanten i Catalonien, Ortiz, er afsat, og reist til Madrid, og da Man har undersøgt i flere Huse, for at finde hans Privatsecretair, Castanegra, frygter Man og for den gode, moderate Ortiz's Skjæbne. Hans Eftermand er Salles, en riig Godseier og Svoger til Baron Eroles. Han skal have søgt om sin Afskeed, men har imidlertid begyndt med Embedsmændenes Epuration. - Erros Kone skal have udvirket Tilladelse for sin Mand til at gaae frit omkring i Valladolid og altsaa betragte hele Staden, som sit Fængsel. - Fra Cadir ere 3 Fregatter og 4 Koffardieskibe ankomne til Ferrol for, efterat være reparerede, at gaae til Havanna. 2 nye Fregatter blive nu ogsaa byggede til en Expedition mod Lima, der skal afgaae til Foraaret. Man mangler blot - Penge til at faae Skibene, færdige. - Ved Jviza skal en Brig paa 8 Kanoner under fransk Flag og med 100 Mand Sorte ombord, have taget et spansk Skib og, efterat have udplyndret det, boret det i Grund. Et andet spansk Skib er forfulgt til Almeria, enten af en algiersk eller sydamericansk Brig. Det Sidste ansaaes for det Sandsynligste.